El comitè d'empresa del metro de Barcelona reitera el rebuig a acceptar qualsevol arbitratge en el conflicte amb TMB
ACN Barcelona.-Els representants del Comitè d'empresa del Metro de Barcelona van reiterar davant Josep Ginesta, secretari general del departament de Treball, Afers Socials i Famílies, el seu rebuig a qualsevol forma d'arbitratge per resoldre el conflicte amb la direcció del Metro de Barcelona. En la reunió mantinguda aquest dijous a la seu del departament de Treball, els representants del treballadors es van negar a tancar la porta a una sortida negociada i van reiterar la voluntat de seguir treballant per resoldre el conflicte i traslladar a l'assemblea de treballadors totes les propostes que es posin sobre la taula de negociació. El mateix Departament i el Síndic de Greuges, Rafael Ribó, han defensat un arbitratge en el conflicte del Metro, una proposta que ha acceptat la direcció de l'empresa però han rebutjat els representants dels treballadors i els sindicats.
Què defensa Rafael Ribó en relació al conflicte del Metro de Barcelona?
un arbitratge